APSTIPRINU

Centrālās finanšu un līgumu aģentūras

Projektu atlases departamenta direktore

*(elektroniskais paraksts)* A. Abu-Junese

 (*datums skatāms laika zīmogā*)



**Eiropas Savienības kohēzijas politikas programmas 2021.–2027.gadam 5.1.1.specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.9.pasākuma "Objektu (patvertņu) pielāgošana un aprīkošana civilās aizsardzības mērķiem" projektu iesniegumu atlases nolikums**

|  |  |
| --- | --- |
| Specifiskā atbalsta mērķa vai pasākuma īstenošanu reglamentējošie Ministru kabineta noteikumi  | Ministru kabineta 2025. gada 27. maija noteikumi Nr. 318 “Eiropas Savienības kohēzijas politikas programma 2021.–2027.gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.9. pasākuma "Objektu (*patvertņu*) pielāgošana un aprīkošana civilās aizsardzības mērķiem” īstenošanas noteikumi (turpmāk - SAM MK noteikumi).  |
| Finanšu nosacījumi  | Pasākumam pieejamais kopējais attiecināmais finansējums ir ne mazāks kā 26 113 520 *euro*, t.sk. Eiropas Reģionālās attīstības fonda (turpmāk – ERAF) finansējums 22 196 492 *euro* un nacionālais finansējums (valsts budžeta finansējums, pašvaldību finansējums) – ne mazāks kā 3  917 028 *euro*. Projekta iesniegumā kopējo attiecināmo finansējumu plāno ne vairāk kā noteikts Ministru kabineta 2025. gada 27. maija rīkojumā Nr. 316 “Par civilās aizsardzības mērķiem pielāgojamajiem un aprīkojamajiem objektiem (patvertnēm) 5.1.1.9. pasākuma "Objektu (patvertņu) pielāgošana un aprīkošana civilās aizsardzības mērķiem" (turpmāk – MK rīkojums). Maksimālā atbalsta intensitāte nepārsniedz 85% no kopējām attiecināmajām izmaksām, nepieciešamais līdzfinansējums ne mazāks kā 15%.  Izmaksas ir attiecināmas, ja tās atbilst SAM MK noteikumos minētajam un ir radušās ne agrāk kā pirms 2025. gada 1. jūnija.  |
| Komercdarbības atbalsta veidi  | Eiropas Komisijas 2023. gada 13. decembra Regulu (ES) [2023/283](https://eur-lex.europa.eu/legal-content/LV/TXT/?uri=CELEX%3A32013R1407)1 par Līguma par ES darbību 107. un 108. panta piemērošanu de minimis atbalstam.  |
| Projekta īstenošanas termiņš  | Maksimālais projekta īstenošanas ilgums ir divi gadi, bet ne ilgāk par 2029. gada 31. decembri.  |
| Projektu iesniegumu atlases īstenošanas veids  | Ierobežota projektu iesniegumu atlase.  |
| Projekta iesnieguma iesniegšanas termiņš  | No 2025. gada 11. jūnija |  Līdz 2025. gada 30. septembrim |

**I Prasības projekta iesniedzējam**

1. [Projekta iesniedzējs ir valsts tiešās pārvaldes iestāde, pašvaldība vai tās izveidota iestāde, valsts vai pašvaldības kapitālsabiedrība vai valsts zinātniskā institūcija, saskaņā ar SAM MK noteikumu 20.punktu.](http://likumi.lv/doc.php?id=259739)
2. Nepieciešamības gadījumā, ievērojot objektu īpašnieku juridisko statusu, projektu iesniedzēji var atšķirties no MK rīkojumā par civilās aizsardzības mērķiem pielāgojamajiem un aprīkojamajiem objektiem (patvertnēm) norādītajiem plānotajiem projektu iesniedzējiem, vienlaikus ievērojot SAM MK noteikumu 20.punktu, piemēram, ja pašvaldība kā objektu īpašnieks nolemj iesniegt kopīgu pašvaldības projektu par vairākiem savu iestāžu objektiem, tā mazinot administratīvo slogu un nodrošinot lielāku elastību projekta iesniedzējam finansējuma izlietošanā objektu pielāgošanai un aprīkošanai, ievērojot, ka objektu līmenī projekta iesniedzējs var plānot elastīgāku pieeju, jo atsevišķā objektā var tikt pārsniegts vienam objektam indikatīvi noteiktais finansējums, ja citu (tā paša projekta iesnieguma objektu) ir iespējams pielāgot un aprīkot par mazāku finansējumu.

**II Projektu iesniegumu noformēšanas un iesniegšanas kārtība**

1. Projekta iesniegumu iesniedz Kohēzijas politikas fondu vadības informācijas sistēmā, (turpmāk – Projektu portāls), <https://projekti.cfla.gov.lv/>:
	1. atvasināta publiska persona vai juridiska persona, kura nav Projektu portāla e-vides lietotāja, iesniedz līguma un lietotāju tiesību veidlapas atbilstoši tīmekļvietnē <https://www.cfla.gov.lv/lv/par-e-vidi> norādītajam;
	2. ja atvasinātai publiskai personai vai juridiskai personai, kura ir Projektu portāla e-vides lietotāja, nepieciešams labot, anulēt vai piešķirt lietotāju tiesības, tā iesniedz lietotāju tiesību veidlapu atbilstoši tīmekļvietnē <https://www.cfla.gov.lv/lv/par-e-vidi> norādītajam.
2. Projektu portālā aizpilda projekta iesnieguma datu laukus un pievieno šādus dokumentus (ja kāds no zemāk minētajiem dokumentiem pieejams pašvaldības vai citā tīmekļvietnē, lūdzam norādīt tīmekļvietnes adresi attiecīgajā projekta iesnieguma datu laukā vai ja kāds no iesniedzamiem dokumentiem ir iesniegts Centrālā finanšu un līgumu aģentūrā (turpmāk – sadarbības iestāde) cita projekta ietvaros, projekta iesniegumā norāda atsauci un projekta numuru):
	1. izmaksas pamatojoši dokumenti:
		1. vismaz indikatīva aprīkojuma un būvdarbu apjomu aplēse;
		2. projekta budžetā (projekta iesnieguma sadaļā “Budžeta kopsavilkums”) norādīto izmaksu apmēru pamatojošie dokumenti, t.i., sniegts plānoto izmaksu lietderīguma pamatojums un izmaksu apmērs. Informāciju var pamatot ar, piemēram, publiski pieejamu avotu par preču vai pakalpojumu cenām norādīšanu, provizorisku tirgus izpēti, u.c. informāciju;
	2. pielāgojamo un aprīkojamo telpu grafiskais plānojums, to izvietojums ēkā;
	3. objektu atbilstība III kategorijas patvertnes prasībām saskaņā ar SAM MK noteikumi 14. punktu (Nolikuma pielikums Nr. 4), iesniedz par katru objektu atsevišķu sarakstu vai visus projekta objektus iekļauj vienā failā, izdalot katru objektu savā izklājlapā;
	4. dokumenti, kas apliecina tiesības veikt ieguldījumus īpašumā (īpašuma vai valdījuma tiesības), kur plānotas projekta darbības/apakšdarbības, atbilstoši SAM MK noteikumu 44.punktam (attiecināms, ja dokumenti nav pieejami Valsts vienotajā datorizētajā zemesgrāmatā [www.zemesgramata.lv](http://www.zemesgramata.lv));
	5. veidlapas “Veidlapa par sniedzamo informāciju *de minimis* atbalsta uzskaitei un piešķiršanai” izdruka no De minimis atbalsta uzskaites sistēmas (attiecināms, ja projektā paredzēts *de minimis* atbalsts un projekta iesniegumā netiek norādīts veidlapas identifikācijas numurs);
	6. finansējuma pieejamību apliecinošs dokuments, piemēram, pašvaldības lēmums par kopējo projekta izmaksu, tai skaitā attiecināmo izmaksu un ārpus projekta izmaksu, apjomu un finansēšanas avotiem (attiecināms, ja dokuments nav pieejams publiski);
	7. citi dokumenti (attiecināms, ja tie nepieciešami projekta iesnieguma kvalitatīvai izvērtēšanai un tos nav iespējams integrēt projekta iesniegumā).
3. Projekta iesniegumā atsauces uz pielikumiem norāda precīzi, nodrošinot to identificējamību. Papildus minētajiem pielikumiem projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
4. Lai kvalitatīvi aizpildītu projekta iesniegumu, izmanto projekta iesnieguma aizpildīšanas metodiku (Nolikuma pielikums Nr.1).
5. Izmaksu plānošanā projekta iesniedzējam jāņem vērā:
	1. Finanšu ministrijas vadlīnijas Nr.1.2 “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā”, kas pieejamas tīmekļa vietnē [Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā - ES fondi](https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda);
	2. Ministru kabineta 2025. gada 27. maija rīkojums Nr. 316 “Par civilās aizsardzības mērķiem pielāgojamajiem un aprīkojamajiem objektiem (patvertnēm) 5.1.1.9. pasākuma "Objektu (patvertņu) pielāgošana un aprīkošana civilās aizsardzības mērķiem";
	3. Valsts ugunsdzēsības un glābšanas dienesta vadlīnijas “Vadlīnijas (rekomendācijas) par minimālajām prasībām III kategorijas patvertnes ierīkošanai”, kas pieejamas tīmekļa vietnē [*https://www.vugd.gov.lv/lv/vadlinijas-rekomendacijas-par-minimalajam-prasibam-iii-kategorijas-patvertnes-ierikosanai*](https://www.vugd.gov.lv/lv/vadlinijas-rekomendacijas-par-minimalajam-prasibam-iii-kategorijas-patvertnes-ierikosanai)*.*
6. Projekta iesniegumu sagatavo latviešu valodā. Ja kāda no projekta iesnieguma sadaļām vai pielikumiem ir citā valodā, atbilstoši Valsts valodas likumam pievieno Ministru kabineta 2000. gada 22. augusta noteikumu Nr. 291 “Kārtība, kādā apliecināmi dokumentu tulkojumi valsts valodā” noteiktajā kārtībā vai notariāli apliecinātu tulkojumu valsts valodā.
7. Projekta iesniegumā summas norāda *euro* ar precizitāti līdz diviem cipariem aiz komata.
8. **Projekta iesniegumu iesniedz līdz projektu iesniegumu iesniegšanas termiņa beigu datumam.** Projekta iesniedzējs var lūgt sadarbības iestādi, pamatojot nepieciešamību, pagarināt projekta iesnieguma iesniegšanas termiņu, bet ne ilgāk kā līdz 2025. gada 30. decembrim.
9. Ja projekta iesniegums iesniegts pēc projektu iesniegumu iesniegšanas termiņa beigu datuma, tas netiek vērtēts. Sadarbības iestāde par to informē projekta iesniedzēju.
10. Projekta iesniedzējam pēc projekta iesnieguma iesniegšanas Sadarbības iestādē, tiek nosūtīta Projektu portālā automātiski sagatavota elektroniskā pasta vēstule par projekta iesnieguma saņemšanu.

**III Projektu iesniegumu vērtēšanas kārtība**

1. Projektu iesniegumu vērtēšanai Sadarbības iestāde ar rīkojumu izveido Eiropas Savienības fondu 2021.–2027. gada plānošanas perioda vadības likuma, (turpmāk - Likums), 21.panta prasībām atbilstošu projektu iesniegumu vērtēšanas komisiju, (turpmāk - Vērtēšanas komisija), Vērtēšanas komisijas sastāva izveidē ievērojot likuma “Par interešu konflikta novēršanu valsts amatpersonu darbībā” un Regulas 2024/25091[[1]](#footnote-2) 61. pantā noteikto. Projektu iesniegumu vērtēšanas komisijas pārstāvji vērtēšanā piedalās šādā apjomā:
	1. sadarbības iestādes pārstāvji (balsstiesīgi locekļi), vērtē vienotos un vienotos izvēles kritērijus;
	2. plānošanas reģiona/-u pārstāvis/-ji ( balsstiesīgais/-ie loceklis/-ļi) vērtē vienoto kritēriju Nr. 1.8. sava pārstāvētā plānošanas reģiona projektos;
	3. Valsts ugunsdzēsības un glābšanas dienesta pārstāvji (balsstiesīgie locekļi), vērtē projektu ietvaros attīstāmo objektu atbilstību SAM MK noteikumu 14. punktā minētajām prasībām;
	4. Viedās administrācijas un reģionālās attīstības ministrijas kā Eiropas Savienības fondu 2021.–2027. gada plānošanas perioda atbildīgās iestādes pārstāvis (bez balsstiesībām).
2. Vērtēšanas komisijas locekļi ir atbildīgi par projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, kā arī ir atbildīgi par objektivitātes un konfidencialitātes ievērošanu.
3. Vērtēšanas komisijas locekļi projekta iesnieguma vērtēšanas laikā nav tiesīgi komunicēt ar projekta iesnieguma iesniedzēju par projekta iesnieguma vērtēšanu vai ar to saistītiem jautājumiem. Projekta iesniegums pēc tā iesniegšanas līdz Sadarbības iestādes lēmuma par tā apstiprināšanu, apstiprināšanu ar nosacījumu vai noraidīšanu pieņemšanai nav precizējams.
4. Nepieciešamības gadījumā vērtēšanas komisija kā neatkarīgus ekspertus projektu iesniegumu izvērtēšanai var pieaicināt ekspertus, kas tiek piesaistīti no sadarbības iestādes vai citām iestādēm, vai arī institūcijām. Eksperta vērtējumam ir rekomendējošs raksturs. Pieaicinātais eksperts, veicot darba uzdevuma izpildi, ievēro objektivitātes un konfidencialitātes nosacījumus.
5. Vērtēšanas komisija pēc projektu iesniegumu iesniegšanas termiņa beigu datuma vērtē projektu iesniegumus saskaņā ar projektu iesniegumu vērtēšanas kritērijiem, ievērojot projektu iesniegumu vērtēšanas kritēriju piemērošanas metodikā noteikto (Nolikuma pielikums Nr. 2) un projektu portālā aizpildot projekta iesnieguma vērtēšanas veidlapu.
6. Pirms šī Nolikuma 13. punktā noteiktās vērtēšanas uzsākšanas komisija pārbauda projekta iesniedzēja un ar to saistīto fizisko personu[[2]](#footnote-3) atbilstību Likuma 22. un 26. pantā noteiktajiem izslēgšanas noteikumiem, ievērojot MK noteikumos Nr. 408[[3]](#footnote-4)  noteikto kārtību, un veic projekta iesniedzēja to saistīto fizisko personu[[4]](#footnote-5) pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja projekta iesniedzējs atbilst kādam no minētajos normatīvajos aktos noteiktajiem nosacījumiem, projekta iesniegums uzskatāms par noraidītu.
7. Projekta iesnieguma atbilstību projektu vērtēšanas kritērijiem vērtē šādā secībā:
	1. vienotie kritēriji;
	2. vienotie izvēles kritēriji.
8. Vērtēšanas komisijas lēmums tiek atspoguļots vērtēšanas komisijas atzinumā par projekta iesnieguma virzību apstiprināšanai, apstiprināšanai ar nosacījumu vai noraidīšanai.
9. Pēc precizētā projekta iesnieguma saņemšanas Sadarbības iestādē komisija izvērtē precizēto projekta iesniegumu atbilstoši kritērijiem, kuru izpildei tika izvirzīti papildu nosacījumi, kā arī kritērijiem, kuru vērtējumu maina precizētajā projekta iesniegumā ietvertā informācija, un aizpilda projekta iesnieguma vērtēšanas veidlapu Projektu portālā.

**IV Lēmuma pieņemšanas un paziņošanas kārtība**

1. Sadarbības iestāde, pamatojoties uz vērtēšanas komisijas sniegto atzinumu, pieņem lēmumu (turpmāk – Lēmums) par:
	1. projekta iesnieguma apstiprināšanu;
	2. projekta iesnieguma apstiprināšanu ar nosacījumu;
	3. projekta iesnieguma noraidīšanu.
2. Lēmumu Sadarbības iestāde pieņem **3 mēnešu laikā** pēc projektu iesniegumu iesniegšanas termiņa beigu datuma.
3. Pirms nolikuma 22.1. apakšpunktā noteiktā lēmuma pieņemšanas vai 28.1. apakšpunktā noteiktā atzinuma izdošanas sadarbības iestāde atkārtoti pārbauda projekta iesniedzēja un to saistīto fizisko personu atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408  noteikto kārtību, un veic projekta iesniedzēja to saistīto fizisko personu pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja pirms 28.1. apakšpunktā noteiktā atzinuma izdošanas projekta iesniedzējs atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu neatkarīgi no vērtēšanas komisijas 20. punktā noteiktā atzinuma.
4. Lēmumu par projekta iesnieguma apstiprināšanu Sadarbības iestāde pieņem, ja tiek izpildīti visi turpmāk minētie nosacījumi:
	1. uz projekta iesniedzēju nav attiecināms neviens no Likuma 22. pantā minētajiem izslēgšanas noteikumiem;
	2. projekta iesniedzējam un ar to saistītajām fiziskajām personām nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
	3. projekta iesniegums atbilst projektu iesniegumu vērtēšanas kritērijiem.
5. Lēmumu par projekta iesnieguma apstiprināšanu ar nosacījumu pieņem, ja projekta iesniedzējam nepieciešams veikt Sadarbības iestādes noteiktās darbības, lai projekta iesniegums pilnībā atbilstu projektu iesniegumu vērtēšanas kritērijiem un projektu varētu atbilstoši īstenot. Ja projekta iesniegums ir apstiprināts ar nosacījumu, projekta iesniedzējs veic tikai darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības.
6. Lēmumu par projekta iesnieguma noraidīšanu sadarbības iestāde pieņem, ja iestājas vismaz viens no šādiem nosacījumiem:
	1. uz projekta iesniedzēju vai ar to saistīto fizisko personu attiecas vismaz viens no Likuma 22. pantā minētajiem izslēgšanas noteikumiem;
	2. attiecībā uz projekta iesniedzēju vai ar to saistīto fizisko personu ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
	3. projekta iesniedzējs nav uzaicināts iesniegt projekta iesniegumu, izņemot nolikuma 1. punktā minēto gadījumu.
7. Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas Vērtēšanas komisija vērtē projekta iesniegumu. Ja tiek konstatēta kāda no lēmumā noteiktajiem nosacījumiem neizpilde vai ja projekta iesniedzēja iesniegtās vai vērtēšanas komisijai pieejamās informācijas dēļ projekta iesniegums neatbilst kādam projektu iesniegumu vērtēšanas kritērijiem, precizētā projekta iesnieguma vērtēšanu neturpina. Pamatojoties uz vērtēšanas komisijas atzinumu par nosacījumu izpildi vai neizpildi, sadarbības iestāde izdod atzinumu par:
	1. Lēmumā noteikto nosacījumu izpildi, ja precizētais projekta iesniegums iesniegts lēmumā noteiktajā termiņā un ar precizējumiem projekta iesniegumā ir izpildīti visi lēmumā izvirzītie nosacījumi;
	2. Lēmumā noteikto  nosacījumu neizpildi, atzīstot projekta iesniegumu par noraidāmu, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās vai vērtēšanas komisijai pieejamās informācijas dēļ projekta iesniegums neatbilst projektu iesniegumu vērtēšanas kritērijiem.
8. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi vai neizpildi sadarbības iestāde sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par vienošanās/līguma slēgšanas procesu.
9. Informāciju par apstiprinātajiem projektu iesniegumiem publicē tīmekļa vietnē [www.esfondi.lv](http://www.esfondi.lv/).

**V Papildu informācija**

1. Jautājumus par projekta iesnieguma sagatavošanu un iesniegšanu lūdzam:
	1. sūtīt uz tīmekļa vietnē <https://www.cfla.gov.lv/lv/5-1-1-9/> <http://www.esfondi.lv> norādītās kontaktpersonas elektroniskā pasta adresi vai pasts@cfla.gov.lv  vai
	2. vērsties sadarbības iestādes Klientu apkalpošanas centrā (*Meistaru ielā 10, Rīgā, vai zvanot pa tālruni +371 22099777*).
2. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā divas darbdienas līdz projektu iesniegumu iesniegšanas termiņa beigu datumam.
3. Atbildes uz iesūtītajiem jautājumiem tiks nosūtītas elektroniski jautājuma uzdevējam.
4. Tehniskais atbalsts par projekta iesnieguma aizpildīšanu Projektu portāla e-vidē tiek sniegts sadarbības iestādes oficiālajā darba laikā, aizpildot pieteikumu , rakstot uz vis@cfla.gov.lv vai zvanot uz +371 20003306.
5. Aktuālā informācija par projektu iesniegumu atlasi un atbildes uz biežāk uzdotajiem jautājumiem ir pieejamas tīmekļa vietnē <https://www.cfla.gov.lv/lv/5-1-1-9/> <http://www.esfondi.lv>
6. Vienošanās vai līguma par projekta īstenošanu projekta teksts vienošanās/līguma slēgšanas procesā var tikt precizēts atbilstoši projekta specifikai.
7. Saskaņā ar Likuma 26.pantu Sadarbības iestāde ir tiesīga pieņemt lēmumu, ar kuru nosaka aizliegumu fiziskajai vai juridiskajai personai vai personai, kura ir attiecīgās juridiskās personas valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, piedalīties projektu iesniegumu atlasē uz laiku, kas nepārsniedz trīs gadus no lēmuma spēkā stāšanās dienas, ja šī persona:
	1. apzināti sniegusi nepatiesu informāciju, kas ir būtiska projekta iesnieguma novērtēšanai;
	2. īstenojot projektu, apzināti sniegusi Sadarbības iestādei nepatiesu informāciju vai citādi ļaunprātīgi rīkojusies saistībā ar projekta īstenošanu, kas bijis par pamatu neatbilstoši veikto izdevumu ieturēšanai vai atgūšanai, un sadarbības iestāde ir izmantojusi tiesības vienpusēji atkāpties no līguma vai vienošanās par projekta īstenošanu;
	3. radījusi mākslīgus apstākļus vai apzināti sniegusi faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tai labvēlīgu lēmumu.

**Pielikumi:**

1. pielikums. Projekta iesnieguma aizpildīšanas metodika.

2. pielikums. Projektu iesniegumu vērtēšanas kritēriji un to piemērošanas metodika.

3. pielikums. Līguma vai vienošanās par projekta īstenošanu[[5]](#footnote-6) projekts.

4. pielikums. Objekta atbilstība III kategorijas patvertnes prasībām saskaņā ar SAM MK noteikumu 14. punktu.

Ieva Šakena

Ieva.sakena@cfla.gov.lv

Tālr. 28559520

1. Eiropas Parlamenta un Padomes 2024. gada 23. septembra Regula (ES, Euratom) 2024/2509 par finanšu noteikumiem, ko piemēro Savienības vispārējam budžetam. Pieejams šeit: [*https://eur-lex.europa.eu/legal-content/lv/TXT/?uri=CELEX%3A32024R2509*](https://eur-lex.europa.eu/legal-content/lv/TXT/?uri=CELEX%3A32024R2509) [↑](#footnote-ref-2)
2. Valdes vai padomes loceklis, patiesais labuma guvējs, pārstāvēttiesīgā persona vai prokūrists, vai persona, kura ir pilnvarota pārstāvēt projekta iesniedzēju. [↑](#footnote-ref-3)
3. Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”. [↑](#footnote-ref-4)
4. Valdes vai padomes loceklis, patiesais labuma guvējs, pārstāvēttiesīgā persona vai prokūrists, vai persona, kura ir pilnvarota pārstāvēt projekta iesniedzēju. [↑](#footnote-ref-5)
5. Vienošanās/līgums par projekta īstenošanu tiek parakstīta Projektu portālā un netiek noformēta atsevišķa elektroniska dokumenta formā. Nolikuma pielikumā pievienota Vienošanās/līguma par projekta īstenošanu standartformas priekšskatījuma izdruka, un tā satur būtiskākos projekta īstenošanas nosacījumus. Izdrukā ar simbolu “@” apzīmēti mainīgie elementi. [↑](#footnote-ref-6)